Diari Oficial de la Generalitat Valenciana


Sumari del DOGV 7292, del 10-06-2014 (2014/4957)

Informació pública de la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella, als PEP d'entorns BIC números 08, 05 i 02, i als PEP del terme municipal de València. Expedient número 34479 5836 29.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7292

Data del DOGV
:   10-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4957


Data del document
:   14-05-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella, als PEP d'entorns BIC números 08, 05 i 02, i als PEP del terme municipal de València. Expedient número 94024 5642 29. [2014/4957]  
El Ple de l'Ajuntament, en sessió ordinària de data 27 de desembre de 2013, va adoptar l'acord següent:  
«Primer. Sotmetre a informació pública pel termini d'un mes, per mitjà d'anuncis publicats en el Diari Oficial de la Comunitat Valenciana, en un diari no oficial d'àmplia difusió en la localitat, en el tauler d'anuncis de l'Ajuntament de València i en la pàgina web municipal, el projecte de «Normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella, als plans especials de protecció d'entorns BIC 08-02-05, i als plans especials de protecció del terme municipal de València». La documentació consta de:  
  
I. Part sense eficàcia normativa: memòria informativa (1. Antecedents; 2. Normes urbanístiques vigents relacionades amb la modificació). II. Part amb eficàcia normativa: 1. Objecte de la modificació; 2. Justificació de la Modificació (2.1. Marc legal; 2.2. Nova norma urbanística).  
Es fa constar que amb caràcter previ haurà d'adaptar-se l'esmentada documentació a l'abast definitivament proposat, havent d'incorporar com a annexos almenys un llistat complet i un pla que arreplegue l'àmbit que comprén cada un dels documents de planejament que es veuen afectats per la present modificació, bé es tracte de plans especials de protecció i reforma interior de conjunts històrics, de plans especials de protecció, o de plans especials de protecció d'entorns de béns d'interés cultural.  
Segon. Suspendre la tramitació i atorgament de llicències que tinguen com a contingut l'execució de les instal·lacions necessàries per a dur a terme actes de publicitat exterior o dels indicadors i retolació que siguen identificatius de les marques corporatives i de l'activitat que en estos es desenrotlla en aquelles àrees del municipi les noves determinacions de les quals suposen modificació del règim urbanístic vigent.  
  
Tercer. Sol·licitar informe a la Direcció General de Patrimoni Cultural Valencià, de la Conselleria de Turisme, Cultura i Esport, als efectes previstos en l'article 34.2 de la Llei 4/1998, de Patrimoni Cultural Valencià, una vegada conclòs el període d'exposició pública i amb caràcter previ a l'aprovació provisional.  
Quart. Facultar el tinent d'alcalde, regidor delegat de l'Àrea d'Urbanisme, Qualitat Urbana i Vivenda, per a dictar tots els actes que siguen necessaris amb vista a la plena execució d'este acord, així com comunicar-ho als distints servicis municipals i a les juntes municipals de districte.»  
  
I de conformitat amb el que establixen els articles 90.2, i 83.2, a, de la Llei 16/2005, de 30 de desembre, de la Generalitat, Urbanística Valenciana, s'obri el període d'informació pública durant el termini d'un mes per a la presentació d'al·legacions, a comptar de l'endemà de la publicació del present acord en els diaris corresponents, L'expedient està a disposició del públic en les dependències del nou Ajuntament, carrer Amadeu de Savoia, número 11, pati A, segona planta, Servici de Gestió del Centre Històric, Secció de Planejament i Gestió, en horari d'atenció al públic, i es pot consultar en la web municipal (?www.valencia.es/urbanisme?).  
  
  
València, 14 de maig de 2014.- El secretari: Manuel Latorre Hernández.